b'\n_START_ARTICLE_\nAntrin\xc4\x97 rinka\n_START_PARAGRAPH_\nAntrin\xc4\x97 rinka \xe2\x80\x93 finans\xc5\xb3 rinka, kurioje prekiaujama anks\xc4\x8diau vie\xc5\xa1ai i\xc5\xa1platintais vertybiniais popieriais ir finansin\xc4\x97mis priemon\xc4\x97mis - akcijomis, obligacijomis, opcionais ir ateities sandoriais. Antrin\xc4\x97s rinkos s\xc4\x85voka minima tais atvejais, kai norima apib\xc5\xabdinti naudot\xc5\xb3 preki\xc5\xb3, turto ar alternatyvaus produkt\xc5\xb3 panaudojimo rinkas, kurioje klient\xc5\xb3 atromos ta\xc5\xa1kas yra antrin\xc4\x97 rinka. Pavyzd\xc5\xbeiui, javai buvo tradici\xc5\xa1kai naudojami maisto bei pa\xc5\xa1ar\xc5\xb3 gamyboje, bet antrin\xc4\x97 jav\xc5\xb3 rinka i\xc5\xa1sipl\xc4\x97tojo \xc4\xaf etanolio gamyb\xc4\x85. Antrin\xc4\x97s rinkos s\xc4\x85voka taip pat apib\xc5\xabdina hipotekos sandorius, kuriuos parduoda bankai instituciniams investuotojams, tokiems kaip Fannie Mae ir Freddie Mac._NEWLINE_Pirminio vie\xc5\xa1o pasi\xc5\xablymo metu vertybiniai popieriai bei finansin\xc4\x97s priemon\xc4\x97s i\xc5\xa1platinami pirmin\xc4\x97je rinkoje. Investuotojai \xc4\xafsigyja \xc5\xa1iuos vertybinius popierius tiesiogiai i\xc5\xa1 emitento - \xc4\xafmon\xc4\x97s pasi\xc5\xabliusios akcijas. ar vyriausyb\xc4\x97s i\xc5\xa1leidusios i\xc5\xbedo obligacijas. Po pirminio vie\xc5\xa1o pasi\xc5\xablymo investuotojai gali \xc4\xafsigyti \xc5\xa1iuos vertybinius popierius i\xc5\xa1 kit\xc5\xb3 investuotoj\xc5\xb3 antrin\xc4\x97je rinkoje._NEWLINE_\xc4\x8cia veikia finansiniai tarpininkai - brokeriai (finans\xc5\xb3 makleriai) ir dileriai, nusistovi kotiruojama kaina ir u\xc5\xbetikrinamas vertybini\xc5\xb3 popieri\xc5\xb3 likvidumas. \xc5\xa0i rinka suformuoja vertybini\xc5\xb3 popieri\xc5\xb3 kain\xc4\x85, kuria gali b\xc5\xabti i\xc5\xa1platinti to paties emitento vertybiniai popieriai pirmin\xc4\x97je rinkoje. Jei nesutampa pirk\xc4\x97jo ir pardav\xc4\x97jo norai, vertybiniai popieriai nekotiruojami. Lietuvoje antrin\xc4\x97 rinka yra NASDAQ OMX grupei priklausanti Vilniaus vertybini\xc5\xb3 popieri\xc5\xb3 bir\xc5\xbea (VVPB).'